St. Pete - Clearwater internasjonale lufthavn

St. Pete–Clearwater internasjonale lufthavn (IATA: PIE, ICAO: KPIE) er en lufthavn i delstaten Florida i USA. Lufthavnen er den nest største i området ved byen Tampa etter Tampa internasjonale lufthavn. Det var sivil, kommersiell ruteflyging i området der lufthavnen ligger i dag allerede på begynnelsen av 1900-tallet. I 1941, under andre verdenskrig, ble det bygget en militær flyplass hvis primære oppgave var å lete etter tyske ubåter. Etter at flybasen ble nedlagt, er det kun sivil lufttrafikk igjen. Lufthavnen betjenes for det meste av lavprisflyselskapet Allegiant Air til et stort antall innenriks destinasjoner i USA. Sunwing Airlines har utenriks flyruter til Canada. Referanser Eksterne lenker (en) Offisielt nettsted (en) St. Petersburg-Clearwater International Airport – kategori av bilder, video eller lyd på Commons